Le Mespris de la vie et consolation contre la mort/« La descente aus enfers est plaisante et facile »
# Le Mespris de la vie et consolation contre la mort/« La descente aus enfers est plaisante et facile »

La descente aus enfers est plaisante et facile Ouverte à tout venant, mais d'un agile saut S'en retourner en vie, & revoler en haut Cest de la vertu sainte un exploit difficile.

Des que la fiere mort la paupiere nous sille D'un long sommeil de fer, & quelle nous assaut De son trait outrageus, tout espoir nous deffaut De revoir du Soleil la carriere mobile.

Tandis que le Seigneur nous en donne loisir Travaillons au salut, refrenant le desir Qui du bien eternel esteint la souvenance.

Une fois & non deux seulement nous vivons, Et si jusqu'a la mort le monde nous suivons, N'esperons au tombeau de faire penitence.

